Diari Oficial de la Generalitat Valenciana


Sumari del DOGV 3526, del 28-06-1999 (1999/5577)

RESOLUCIÓ de 3 de juny de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre la Conselleria de Sanitat de la Generalitat Valenciana i la Universitat Internacional Menéndez y Pelayo, per a la cooperació financera en la realització de la VI Trobada Internacional sobre el Projecte del Genoma Humà i en altres activitats connectades amb la política sanitària.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3526

Data del DOGV
:   28-06-1999

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1999/5577


Data del document
:   03-06-1999

Organisme emissor
:   Conselleria de Presidència

Tipus de document
:   Resolució

Descriptors 

:   * cooperació administrativa
    * investigació científica
    * universitat
    * enginyeria genètica

RESOLUCIÓ de 3 de juny de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre la Conselleria de Sanitat de la Generalitat Valenciana i la Universitat Internacional Menéndez y Pelayo, per a la cooperació financera en la realització de la VI Trobada Internacional sobre el Projecte del Genoma Humà i en altres activitats connectades amb la política sanitària. [1999/X5577]
  
Subscrit, després de la tramitació prèvia reglamentària, entre la Conselleria de Sanitat de la Generalitat Valenciana i la Universitat Internacional Menéndez y Pelayo, el 10 de maig de 1999, un Conveni de col·laboració per a la cooperació financera en la realització de la VI Trobada Internacional sobre el Projecte del Genoma Humà i en altres activitats connectades amb la política sanitària, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0702/1999, i que figura com a annex d'aquesta resolució.
  
València, 3 de juny de 1999.- La subsecretària del Secretariat del Govern i Relacions amb les Corts: Catalina Escuín Palop.
  
Conveni de Col·laboració entre la Conselleria de Sanitat de la Generalitat Valenciana i la Universitat Menéndez y Pelayo per a la cooperació financera en la realització de la VI Trobada Internacional sobre el Projecte del Genoma Humà i en altres activitats connectades amb la política sanitària
  
València, 10 de maig 1999
  
Reunits:
  
D'una banda, el senyor Joaquín Farnós Gauchía, conseller de Sanitat de la Generalitat Valenciana, facultat per a la signatura d'aquest conveni per l'acord del Govern Valencià 27 d'abril de1999.
  
I, de l'altra, el senyor José Luis García Delgado, rector magnífic de la Universitat Internacional Menéndez y Pelayo, en nom i representació d'aquesta, d'acord amb les atribucions que té conferides pel Reial Decret 1920/1995, de 24 de novembre (BOE núm. 282, de 25 de novembre).
  
Exposen
  
Primer
  
Un dels objectius que té atribuïts la Conselleria de Sanitat és d'arbitrar polítiques que promoguen diagnòstics i teràpies de trastorns de la salut de base genètica, així com fomentar l'estudi i la investigació en l'àrea sanitària.
  
Segon
  
La Universitat Menéndez y Pelayo ha programat per a 1999 en la seu de València la realització de les activitats següents:
  
- VI Trobada Internacional sobre el Projecte del Genoma Humà, coordinada pel doctor Santiago Grisolía.
  
- Seminari internacional sobre Genètica del comportament, dirigit pel doctor P. McGuffin de l'Institut de Psiquiatria de Londres.
  
- Seminari internacional sobre Tècniques de reproducció assistida: problemàtica mèdica i social, dirigit per la doctora Ana Sánchez de la universitat de València.
  
- Curs magistral sobre neurofisiologia «¿Cómo funciona el cerebro?», dictat pel doctor Francisco Mora de les universitats Complutense de Madrid i d'Iowa.
  
Tercer
  
És evident per a ambdues parts la conveniència que les polítiques sanitàries de la Generalitat Valenciana en aquest context siguen convergents amb les anàlisis i les propostes que a aquest respecte puguen formular-se en les activitats de la Universitat Menéndez y Pelayo esmentades en l'apartat anterior, i la Conselleria de Sanitat ha considerat molt oportú cooperar financerament amb la Universitat Menéndez y Pelayo subvencionant en part aquestes activitats.
  
És per això que ambdues parts, reconeixent-se capacitat legal suficient per a atorgar aquest conveni, acorden les clàusules següents.
  
Clàusules
  
Primera. Objecte del conveni
  
L'objecte del present conveni és que la Conselleria de Sanitat subvencione a la Universitat Internacional Menéndez y Pelayo la realització de les activitats següents, que tindran lloc el 1999 a la seu de València):
  
- VI Trobada Internacional sobre el Projecte del Genoma Humà, coordinada pel doctor Santiago Grisolía.
  
- Seminari internacional sobre Genètica del comportament, dirigit pel doctor P. McGuffin de l'Institut de Psiquiatria de Londres.
  
- Seminari internacional sobre Tècniques de reproducció assistida: problemàtica mèdica i social, dirigit per la doctora Ana Sánchez de la universitat de València.
  
- Curs magistral sobre neurofisiologia «¿Cómo funciona el cerebro?», dictat pel doctor Francisco Mora de les universitats Complutense de Madrid i d'Iowa.
  
Dels programes de totes aquestes activitats en serà assabentat el conseller de Sanitat amb l'anticipació adequada.
  
Segona. Obligacions de la Universitat Internacional Menéndez y Pelayo
  
La Universitat Internacional Menéndez y Pelayo es compromet, sense perjudici de qualsevol altra obligació que es derive de la legislació, a:
  
a) Fer els treballs adequats orientats a l'organització de la VI Trobada Internacional sobre el Genoma Humà i les altres activitats esmentades.
  
b) Informa a la Conselleria de Sanitat de l'organització de la VI Trobada Internacional sobre el Genoma Humà i les altres activitats esmentades.
  
c) Justificar davant la Conselleria de Sanitat les despeses relatives a totes les activitats objecte de la subvenció, i concretament les despeses següents:
  
- Despeses de viatges, allotjament i manutenció de participants
  
- Honoraris de participants, que s'establiran en cada cas de manera individual.
  
- Despeses de traducció simultània
  
- Beques d'assistents
  
- Despeses d'assistents
  
- Despeses de difusió (publicitat, impremta, programes...)
  
- Despeses de personal directament atribuïbles a aquestes activitats.
  
- Despeses d'edició de les actes
  
- Altres despeses (material fungible, telèfon, fax, correu, hostesses...)
  
d) Fer constar la col·laboració de la Conselleria de Sanitat en els programes impresos i la publicitat d'aquestes activitats
  
e) Concedir 25 matrícules gratuïtes a la Conselleria de Sanitat per a l'assistència de les persones que vulga designar en la VI Trobada Internacional sobre el Projecte del Genoma Humà i 10 matrícules gratuïtes en cada una de les altres activitats objecte d'aquest conveni.
  
f) Sotmetre's a les actuacions de control financer que corresponen a la Intervenció General en relació amb la subvenció concedida.
  
g) Comunicar a la Conselleria de Sanitat l'obtenció de subvencions o ajudes obtingudes per a la mateixa finalitat d'aquest conveni que procedisquen de qualsevol administració o ens públic.
  
Tercera. Aportació de la Conselleria de Sanitat
  
1. L'aportació de la Generalitat Valenciana, a través de la Conselleria de Sanitat, és d'un màxim de 13.990.566 (vint-i-cinc milions) de pessetes.
  
2. L'aportació esmentada es farà amb càrrec a la línia 2636, capítol 4, programa 412.22, centre de gestió 11.52.23.6062 dels pressupostos de la Conselleria de Sanitat.
  
3. Els ingressos es faran en el compte corrent núm. 4085715412 del Banc d'Espanya (codi del banc 9000), a l'oficina principal (codi de l'agència 0001), al carrer d'Alcalà, 50, de Madrid, a nom de la Unitersitat Internacional Menéndez y Pelayo, Secció d'Organismes Autònoms.
  
Quarta. Incompatibilitats
  
L'import de la subvenció concedida mitjançant el present conveni no podrà superar en cap cas, aïlladament o en concurrència amb altres ajudes o subvencions d'altres administracions o ens públics, el cost de les activitats que farà la Universitat Internacional Menéndez y Pelayo en relació a l'objecte d'aquest conveni.
  
Cinquena. Modalitats de pagament
  
1. El pagament de l'aportació de la Generalitat Valenciana es farà de la manera següent:
  
El 40 % de l'import del conveni en el moment de la signatura, sense que calga constituir prèviament la fiança per aquest import, ja que com a institució universitària pública adscrita al Ministeri d'Educació i Cultura la Unitersitat Internacional Menéndez y Pelayo està exempta d'aquesta obligació.
  
El 20% es pagarà després de l'aportació i la comprovació de la documentació justificadora de l'aplicació efectiva i correcta del 40% lliurat anteriorment, i independentment que s'haja celebrat la trobada objecte del conveni o que estiga en preparació.
  
El 40% restant, o la quantia que quede per aportar, quan s'haja justificat la totalitat de les despeses realitzades i el compliment del que s'ha acordat.
  
2. La justificació de l'aplicació dels fons lliurats es regirà pel que disposen les normes reguladores de la percepció de fons amb càrrec als crèdits de la Generalitat Valenciana.
  
Sisena. Resolució
  
El Govern Valencià, a proposta de la Conselleria de Sanitat, podrà resoldre el present conveni si les activitats que són objecte del conveni no es fan dins de l'exercici 1999, per una causa imputable a l'entitat col·laboradora.
  
Setena. Minves
  
La quantitat concedida serà reduïda proporcionalment en atenció a la possible baixa en la realització de les activitats objecte del present conveni, en compliment de l'article 27 del Decret Legislatiu de 26 de juny de 1991, del Consell de la Generalitat Valenciana.
  
Vuitena. Vigència
  
El present conveni vigirà fins el 31 de desembre de 1999, i s'estableix com a termini màxim per a la presentació de justificants de les despeses el 15 de desembre de 1999.
  
Novena. Normes
  
En el que preveu aquest conveni seran aplicables les normes pressupostàries de la Generalitat Valenciana que regulen les subvencions corrents i, en el seu cas, les de caràcter estatal que regulen la mateixa matèria.
  
Ambdues parts, i en la representació que tenen cada un dels compareixents i una vegada llegit el present document, i en prova de conformitat amb tot el seu contingut, subscriuen i signen en quíntuple exemplar, al lloc i en la data al principi indicats.
  
El conseller de Sanitat
  
Joaquín Farnós Gauchía
  
El rector de la Universitat Internacional Menéndez y Pelayo
  
José Luis García Delgado